HU Az Európai Unió Hivatalos Lapja C 191/25

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv (1) alapján

(Hirdetmény folyékony vagy gáz halmazállapotú szénhidrogének kutatására vonatkozó kizárólagos engedély – ún. „Permis de Moret-sur-Loing” – és folyékony vagy gáz halmazállapotú szénhidrogének lelőhelyeinek feltárására vonatkozó engedély – ún. „Concession de Nonville” – iránti kérelemről)

(EGT-vonatkozású szöveg)

(2007/C 191/11)

2006. november 29-én beérkezett kérelmében a Geopetrol SA társaság (székhely: 9, rue Nicolas Copernic, Z.I du Coudray, F-93150 Le Blanc-Mesnil Cedex kezdeményezte, hogy a folyékony vagy gáz halmazállapotú szénhidrogének kutatására feljogosító kizárólagos engedélyét („Permis de Moret-sur-Loing”) terjesszék ki egy megközelítőleg 77 négyzetkilométeres, Seine-et-Marne megyében fekvő területre is.

A szóban forgó kiterjesztés határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő délkörök és szélességi körök ívei alkotják, a párizsi délkört véve kezdő meridiánnak.

Csúcsok Földrajzi hosszúság Földrajzi szélesség A 0,50 fok K 53,70 fok É B 0,50 fok K 53,69 fok É C 0,49 fok K 53,69 fok É D 0,49 fok K 53,68 fok É E 0,47 fok K 53,68 fok É F 0,47 fok K 53,67 fok É G 0,45 fok K 53,67 fok É H 0,45 fok K 53,65 fok É I 0,50 fok K 53,65 fok É J 0,50 fok K 53,60 fok É K 0,60 fok K 53,60 fok É L 0,60 fok K 53,70 fok É

2007. január 3-án beérkezett kérelmében a Bridgeoil társaság (székhely: 1, boulevard Vivier Merle, Immeuble Tour Suisse, F-69003 Lyon) folyékony vagy gáz halmazállapotú szénhidrogének lelőhelyeinek feltárására feljogosító engedély – az úgynevezett „Concession de Nonville” – iránt folyamodott egy megközelítőleg 10,7 négyzetkilométeres, Seine-et-Marne megyében fekvő területre vonatkozóan.

Az engedély érvényességi területének határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő délkörök és szélességi körök ívei alkotják, a párizsi délkört véve kezdő meridiánnak.

Csúcsok Földrajzi hosszúság Földrajzi szélesség A 0,45 fok K 53,67 fok É B 0,47 fok K 53,67 fok É C 0,47 fok K 53,68 fok É D 0,51 fok K 53,68 fok É E 0,51 fok K 53,65 fok É F 0,45 fok K 53,65 fok É

A fenti határvonalak által kijelölt terület részét képezi a folyékony vagy gáz halmazállapotú szénhidrogének kutatására feljogosító kizárólagos engedély, az úgynevezett „Permis de Moret-sur-Loing” kiterjesztése iránti kérelemben szereplő területnek.

A kérelmek benyújtása és az elbírálásukra vonatkozó határidő

A kezdeti kérelmeket és a versengő kérelmeket beadó kérvényezőknek igazolniuk kell, hogy a bányászati engedélyekre és a földfelszín alatti tárolási engedélyekre vonatkozó, 2006. június 2-i 2006-648 sz. rendelet (décret) (Journal officiel de la République française [A Francia Köztársaság Hivatalos Közlönye], 2006. június 3.) 4., 5. és 6. cikkében meghatározott engedélyezési feltételek teljesülnek.

Az érdekelt társaságok versengő kérelmet nyújthatnak be e felhívásnak az Európai Unió Hivatalos Lapjában való közzétételétől számítva kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogénekre vonatkozó bányászati engedélyek franciaországi megszerzéséről szóló hirdetményben összefoglalt szabályok szerint, amelyeket a bányászati engedélyekre és a földfelszín alatti tárolási engedélyekre vonatkozó 2006-648 sz. rendelet állapított meg. A versengő kérelmeket az alább megadott címen lehet benyújtani a bányászatért felelős minisztériumhoz.

A francia hatóságoknak az úgynevezett „Permis de Moret-sur-Loing” kiterjesztésére vonatkozó kérelemmel és a versengő kérelmekkel kapcsolatos határozatukat a fent említett kérelem kézhezvételének időpontjától számítva legfeljebb két éven belül, azaz legkésőbb 2008. november 29-ig meg kell hozniuk.

A „Concession de Nonville” iránti kérelemre és a versengő kérelmekre vonatkozó határozatot a kezdeti kérelemnek a francia hatóságok általi kézhezvételétől számítva legfeljebb három éven belül, azaz legkésőbb 2010. január 3-ig meg kell hozni.

A tevékenység folytatására és leállítására vonatkozó feltételek és követelmények

A kérvényezők figyelmébe ajánljuk a bányászati törvény 79. és 79.1. cikkét, illetőleg a bányászati tevékenységről, a földfelszín alatti tárolási tevékenységről, valamint a bányák és a földfelszín alatti tárolás felügyeletéről szóló, 2006. június 2-i 2006-649. sz. rendeletet (Journal officiel de la République française, 2006. június 3.).

További felvilágosításért a környezetvédelemért, valamint a fenntartható fejlődésért és területrendezésért felelős minisztériumhoz fordulhat: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [telefon: (33) 144 97 23 02, telefax: (33) 144 97 05 70].

A fent említett törvényi és rendeleti rendelkezésekhez a Légifrance honlapon, a

http://www.legifrance.gouv.fr internetcímen lehet hozzáférni.

(1) HL L 164., 1994.6.30., 3. o.